

VLADA REPUBLIKE HRVATSKE

Zagreb, 14. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Snježane Sabolek, u vezi sa strateškim robnim zalihama Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Snježane Sabolek, u vezi sa strateškim robnim zalihama Republike Hrvatske - odgovor Vlade

Zastupnica u Hrvatskome saboru, Snježana Sabolek, postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi sa strateškim robnim zalihama Republike Hrvatske.

Na navedeno zastupničko pitanje Vlada Republike Hrvatske, daje sljedeći odgovor:

Strateške robne zalihe strukturirane su tako da osiguravaju najosnovnije potrebe u i nakon prvobitnog udara s obzirom na tip elementarne ili druge vrste nepogode, a sastoje se od prehrambenih i neprehrambenih proizvoda. U ovom trenutku, ukupna vrijednost strateških robnih zaliha u Republici Hrvatskoj iznosi oko 537 milijuna kuna i dostatna je za racionalnu opskrbu cjelokupnog stanovništva za 30 dana. Sav potreban asortiman robnih zaliha aktivirao bi se temeljem odredbe članka 2. Zakona o strateškim robnim zalihama (Narodne novine, br. 87/02 i 14/14).

Strateške robne zalihe povećavaju se svake godine prehrambenim i neprehrambenim proizvodima koji su sastavni dio Bilance strateških robnih zaliha.

Predviđenim Mjerama za pomoć gospodarstvu uslijed epidemije koronavirusa, Ministarstvo gospodarstva, poduzetništva i obrta - Ravnateljstvo za robne zalihe će u slučaju potrebe određene viškove prehrambenih proizvoda otkupiti i staviti u svoje skladište, te na taj način popuniti Bilancu strateških robnih zaliha.

Eventualno potrebna dodatna obrazloženja u vezi s pitanjem zastupnice, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković